Ληξιπρόθεσμες οφειλές ύψους 5,9 δισ ευρώ εντάχθηκαν στη ρύθμιση των 120 δόσεων, σύμφωνα με τα στοιχεία της Ανεξάρτητης Αρχής Δημοσίων Εσόδων.

Από το συνολικό ποσό που ρυθμίστηκε, τα 4,3 δισ ευρώ αφορούν κεφάλαιο και το υπόλοιπο 1,4 δισ ευρώ αφορά προσαυξήσεις εκπρόθεσμης καταβολής.

Πρόκειται συνολικά για 580.609 φορολογούμενους και επιχειρήσεις που υπήχθησαν στη ρύθμιση των οφειλών τους σε έως 120 δόσεις.

Από αυτούς, οι 543.923 ήταν φυσικά πρόσωπα και 36.676 επιχειρήσεις. Αξιοσημείωτο είναι ότι από τον συνολικό αριθμό των ρυθμίσεων στο 14,31% το ποσό καταβλήθηκε εφάπαξ, ενώ στο 30% σε 120 δόσεις.

Από το συνολικό ύψος των οφειλών που ρυθμίστηκαν, στο 73,29% η εξόφληση θα γίνει σε 120 δόσεις.

Πηγή: ΑΠΕ – ΜΠΕ